《挽虞齐年运使》
宋代·史尧弼

吁嗟先晚季，寂寞慨前修。
斗仰公无几，云披我末由。
扁舟方楚越，华屋已山丘。
耆旧衰阳尽，归来涕欲流。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。